ስቴዝስኮፕ (stethoscope) ከመፈልሰፉ በፊት በ17ኛው ክፍለ-ዘመን አካባቢ ሰዎች የልብ ምታቸው ሲደክም ወይም ኮማ ውስጥ ሲገቡ ሞተዋል በሚል ግምት ይቀበሩ ነበር፡፡ ኮማ ውስጥ የገባ ሰው ሞቷል ተብሎ ከተቀበረ በኋላ አንድ ቀን በሬሳ ሳጥን ውስጥ ሆኖ ሲነቃ፤ በጨለማ ውስጥ መውጫ አጥቶ ሲንፈራገጥ፤ ባለችው አቅሙ ሳጥኑን ደብድቦ ምላሽ ሲያጣ፤ በመጨረሻም የሚደርስለት ጠፍቶ በረሀብ እና በውሀ ጥም በቀስታ እስከወዲያኛው ‘እንደገና ሲሞት’…በቁም ላለ ሰው ሀሳቡ እንዴት እንደሚያስፈራ አስቡት፡፡ ከዚህ ፍርሀት ለመገላገል የ17ኛው ክፍለ ዘመን ሰዎች አንድ መላ ዘየዱ፤ ሬሳ ሳጥን ውስጥ ደወል ማንጠልጥል፡፡ በስህተት ሳይሞት የተቀበረ ሰው ድንገት ከነቃ አጠገቡ ያለውን ደወል ይደውላል፡፡ ማን ይሰማዋል? ካላችሁ ለዚህ ሲባል የመቃብር ቦታዎች ‘ሬሳ ጠባቂዎች’ ነበሯቸው ፡፡ (Bertino, 2012)
